

ซื้อดีลวงในค่ะ พอมันใกล้ะหมดอายุเลยต้องรีบมาใช้ ดีตรงที่ไม่ต้องจองล่วงหน้า ร้านอยู่ในซอยข้างเซ็นทรัลชิดลม(ซอยทางซ้ายของห้าง) เดินประมาณ 400 เมตรจากบีทีเอสชิดลม สบายๆ หน้าร้านเป็นไม้สีอบอุ่น หาเจอได้ไม่ยากเท่าไหร่ ความน่ารักสัมผัสได้ตั้งแต่หน้าประตู

ชอบบรรยากาศในร้านมากค่ะ ตกแต่งน่ารักด้วยภาพสีน้ำ เฟอร์นิเจอร์ก็สวยหวาน ชอบหมอนรูปเพรทเซลที่สุด5555 ไม่เคยเห็นที่ไหนมาก่อน ตรงเคาน์เตอร์หน้าร้านก็มีเค้กที่เพิ่งทำเสร็จใหม่ๆวางโชว์ รวมถึงมีขนมในตู้ด้วย แต่ร้านไม่ได้ขายแค่ขนมค่ะ เครื่องดื่มก็มีหลากหลายทั้งร้อน/เย็น/ปั่น ราคาโซน 60-85 บาท นอกจากนี้มีอาหารคาวด้วยค่ะ สนนราคา 80-105 บาท

ได้ลองชิม Iced Matcha Coffee (75 บาท) หน้าตาเหมือนของแบรนด์นางเงือกแต่แก้วทรงสูงเลยดูดีกว่า ชาเขียวด้านล่างหวานเล็กน้อย แต่กาแฟนี่ไม่หวานเลยค่ะ

Blended Melon Cream (85 บาท) คนดื่มบอกไม่มีรสเมล่อนเลยค่ะ

ข้าวสตูว์ไก่ (85 บาท) อาหารของที่นี่จะเวฟเอานะคะเพราะไม่มีครัว รสชาติซอสใช้ได้ แต่ไก่ชิ้นเล็กค่ะ เหมือนหั่นสะโพกมาครึ่งนึง

ข้าวไก่เทริยากิ (85 บาท) เฉยๆ

ไม่ได้ลองทานขนมเลยค่ะเพราะอิ่มแล้ว แต่ขนมดูราคาสมเหตุสมผลดี เห็นเจ้าของร้านทำเค้กเองระหว่างช่วงที่เราอยู่ในร้านด้วยค่ะ ที่เหลือก็ใช้เวลาไปกับการถ่ายรูปซะนานเพราะร้านน่ารักมากจริงๆ แล้วไม่มีลูกค้าคนอื่นเข้ามาซะด้วย เลยถ่ายได้ตามใจชอบสุดๆ

วันเสาร์อาทิตย์ร้านเปิดถึง 17.00 แต่วันธรรมดาร้านเปิดถึง 19.00 ค่ะ
